b'\n_START_ARTICLE_\nDobrenci\n_START_SECTION_\nVsebina\n_START_PARAGRAPH_\nTinek be\xc5\xbei pred Ton\xc4\x8dem, ki ga ho\xc4\x8de pretepsti. Anika in Tinek sta zaljubljena in ves \xc4\x8das ti\xc4\x8dita skupaj. To ne ustreza Miciki, ki ji je Tinek na skrivaj v\xc5\xa1e\xc4\x8d, a tega ne poka\xc5\xbee naravnost, saj je vdova, ima \xc5\xbee 2 otroka in je kar precej starej\xc5\xa1a od njega. _NEWLINE_Ton\xc4\x8d pomaga o\xc4\x8detu mlatiti r\xc5\xbe, a venomer i\xc5\xa1\xc4\x8de izgovore, da bi lahko od\xc5\xa1el. Na tiho obrekuje svojo novo ma\xc4\x8deho Gelico, ki se je poro\xc4\x8dila z njegovim o\xc4\x8detom in  k hi\xc5\xa1i pripeljala svoje otroke, ki jih Ton\xc4\x8d ne mara. _NEWLINE_Ton\xc4\x8d pretepe Tineka in to tako mo\xc4\x8dno, da mora ta iti v bolni\xc5\xa1nico. Obi\xc5\xa1\xc4\x8de ga Micika ter njen sin Stan\xc4\x8di. Micika mu sporo\xc4\x8di, da je Anika od\xc5\xa1la slu\xc5\xbeit na neko kmetijo in da bo potem od\xc5\xa1la v samostan. S tem mu tudi namigne, da je naj ne \xc4\x8daka in se raje poro\xc4\x8di z Miciko. _NEWLINE_Medtem umre Gustek, Ton\xc4\x8dev o\xc4\x8de. Ton\xc4\x8d se po njegovi smrti popolnoma spremeni, hoditi za\xc4\x8dne v cerkev ter pomaga pri hi\xc5\xa1nih opravilih._NEWLINE_Micika no\xc4\x8de ve\xc4\x8d Tineka, saj se zaljubi v Ton\xc4\x8da. Ta se preseli k njej na doma\xc4\x8dijo, njene otroke pa sprejme za svoje. Tinek in Anika pa razmi\xc5\xa1ljata o poroki.\n_START_SECTION_\nKritike\n_START_PARAGRAPH_\n"Podobno kot halo\xc5\xa1ka vas ni gru\xc4\x8dasta, ampak razpr\xc5\xa1ena na posamezne doma\xc4\x8dije, je razpr\xc5\xa1en tudi Topolov\xc4\x8dev prvi roman. Ni glavne osebe, je mno\xc5\xbeica oseb, to je skupinski ali kolektivni roman. Pridru\xc5\xbeil se je asociacijsko-impresionisti\xc4\x8dni literarni slog. Dobrenci je najbolj mozai\xc4\x8dno in impresionisti\xc4\x8dno Topolov\xc4\x8devo delo in pisatelj si ni\xc4\x8d ne prizadeva, da bi se bralec la\xc5\xbeje zna\xc5\xa1el v mnoici oseb." (Milan Dolgan, 2009:671)'